Държавен вестник, бр. 101, 2022 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  101
РЕШЕНИЕ № 1003 
ОТ 14 ДЕКЕМВРИ 2022 Г.
за предоставяне на концесия за добив на 
подземни богатства по чл. 2, ал. 1, т. 6 от 
Закона за подземните богатства – скалнообли­
цовъчни материали – варовици, от находище 
„Царевец“, участъци „Запад-2007 (Искър)“, 
„Централен-2007“ и „Царевец 2-2007“, разпо­
ложено в землището на с. Царевец, община 
Мездра, област Враца, на „Хемус-М“ – АД, 
гр. Мездра
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ДВ, бр. 98 от 2018 г.), 
§ 63 от преходните и заключителните разпо-
редби на Закона за изменение на Закона за 
забрана на химическото оръжие и за контрол 
на токсичните химически вещества и техните 
прекурсори (ДВ, бр. 14 от 2015 г.), § 88 от 
преходните и заключителните разпоредби на 
Закона за изменение и допълнение на Закона 
за подземните богатства (ДВ, бр. 79 от 2020 г.) 
и мотивирано предложение на министъра на 
енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред-
мет – експлоатация на подземни богатства 
по чл. 2, ал. 1, т. 6 от Закона за подземните 
богатства (ЗПБ) – скалнооблицовъчни мате-
риали – варовици, представляващи изклю-
чителна държавна собственост, от находище 
„Царевец“, участъци „Запад-2007 (Искър)“, 
„Централен-2007“ и „Царевец 2-2007“, разпо-
ложено в землището на с. Царевец, община 
Мездра, област Враца, описано в Акт за 
изключителна държавна собственост № 1563 
от 5 май 2016 г., утвърден от министъра на 
регионалното развитие и благоустройството, 
която се извършва със средства на концеси-
онера и на негов риск.
2. Определя концесионна площ с размер 
206,8 дка, която включва два контура, ин-
дивидуализирани с координатите на точки, 
съответно за контур 1 – от № 1 до № 4, и за 
контур 2 – от № 1 до № 28, в координатна 
система „БГС 2005“, тип на координатите: 
кадастрални, съгласно приложението. В тези 
граници концесионната площ включва:
2.1. Площта на находище „Царевец“, учас-
тъци „Запад-2007 (Искър)“, „Централен-2007“ 
и „Царевец 2-2007“, както следва:
2.1.1. участък „Запад (Искър)-2007“ с площ 
3,9 дка, индивидуализирана с координатите на 
точки от № 1 до № 4 по външния контур на 
запасите в координатна система „БГС 2005“, 
тип на координатите: кадастрални, съгласно 
схема и координатен регистър, неразделна 
част от концесионния договор;
2.1.2. участък „Централен-2007“ с площ 6,4 
дка, индивидуализирана с координатите на 
точки от № 1 до № 8 по външния контур на 
запасите в координатна система „БГС 2005“, 
тип на координатите: кадастрални, съгласно 
схема и координатен регистър – неразделна 
част от концесионния договор;
2.1.3. участък „Царевец 2-2007“ с площ 25,2 
дка, индивидуализирана с координатите на 
точки от № 1 до № 24 по външния контур на 
запасите и ресурсите в координатна система 
„БГС 2005“, тип на координатите: кадастрални, 
съгласно схема и координатен регистър – не-
разделна част от концесионния договор.
2.2. Площите, необходими за осъществяване 
на дейностите по концесията извън добива.
3. Определя срок на концесията 30 години. 
Началният срок на концесията е датата на 
влизането в сила на концесионния договор.
4. Концесионният договор влиза в сила от 
датата, на която са изпълнени едновременно 
следните условия:
4.1. Влизане в сила на решение по оцен-
ка на въздействието върху околната среда 
(ОВОС), с което се одобрява осъществяването 
на инвестиционното предложение за добив и 
първична преработка на подземни богатства 
от находището, или на решение, с което е 
преценено да не се извършва ОВОС, поста-
новено по реда на глава шеста от Закона за 
опазване на околната среда (ЗООС) и чл. 31 
от Закона за биологичното разнообразие (ЗБР).
4.2. Предоставяне на банковата гаранция 
по т. 9.1.1.
5. До влизане в сила на концесионния дого-
вор концесионерът има права на възложител 
на инвестиционно предложение по смисъла 
на Закона за опазване на околната среда.
6. Определя пряко за концесионер „Хемус-
М“ – АД, гр. Мездра – титуляр на Удостовере-
ние за търговско откритие № 0343 от 21 май 
2008 г., издадено от министъра на околната 
среда и водите.
7. Концесията да се осъществява при след-
ните условия:
7.1. Добивът на подземното богатство по 
т. 1 се осъществява след съгласуване и/или 
одобряване от министъра на енергетиката на 
проектите и плановете по т. 8.2.3, изготвени въз 
основа на мерките и условията в решението по 
т. 4.1. Решението е приложение – неразделна 
част от проекта по т. 8.2.3.1.
7.2. При експлоатацията на подземните 
богатства да се спазват нормативните изисква-
ния, свързани с опазването на земните недра, 
околната среда, водите, човешкото здраве, 
защитените със закон територии и обекти, пра-
вата върху горските територии и земеделските 
земи, културните ценности, националната си-
гурност, отбраната на страната и обществения 
ред, пътищата и пътната инфраструктура от 
републиканската пътна мрежа.
7.3. Правата и задълженията по концесията 
да не се прехвърлят на трети лица освен с раз-
решение на Министерския съвет при условията 
и по реда на действащото законодателство.